ασυλον κατα τα προστεταγμενα. τωι επιστατηι θεαδελφειας της δεδομενης τοις βασιλευσιν εντευξεως παρα φιλιππου του τιμοκρατους μετενηνεγμενης δ εφ ημας συν τωι γεγονοτι προς αυτην χρηματισμωι αντιγραφον συνεσφραγισται μηδενι ουν επιτρεπε εισβιαζεσθαι εις τα δηλουμενα ιερα ακολουθως τους προστεταγμενοις ετους [θ]ωυτ. βασιλει πτολεμαιωι και βασιλισσηι κλεοπατραι τηι και τρυφαινηι τηι αδελφη θεοις φιλοπατορσι και φιλαδελφοις χαιρειν φιλιππος τιμοκρατους κορινθιος των φιλων και χιλιαρχων και περι υμας μαχαιροφορων υπαρχοντος εν κωμη θεαδελφειαι του αρσινοιτου ιερου ισιδος εσερεμφιος θεας μεγιστης και ετερου ιερου ηρακλεους θεου μεγαλου καλλινικου εν οις και ικονες υμων ανακεινται τινων δε παρα την υμετεραν προαιρεσιν επιτηδευοντων εισβιαζεσθαι εις τα ιερα και τους εν τουτοις αποτεταγμενους σκυλλειν υμων δε μεγιστοι βασιλεις επανωθεν τα προς το θειον ευσεβως διακειμενων μαλιστα δε προς την μεγιστην θεαν ισιν βουλομαι μεταλαβειν της εξ υμων προς παντας μεγαλοψυχου και ευεργετικης απαντησεως επιχωρηθεντος ειναι τα σημαινομενα ιερα ασυλα [ουδ]ενι εφεσεως ουσης εν τουτοις [βι]αιον διαπρασσεσθαι προς το απαραποδιστως τα νομιζομενα τοις θεοις επιτελεισθαι υπερ τε υμων και των τεκνων δεομαι υμων των κοινων σωτηρων αβλαβους οντος του αξιωματος ει δοκει επιχωρησαντας μοι το προκιμενον προσταξαι απολλωνιωι τωι συγγενει και στρατηγωι του νομου οπως ουτος γινωσκων την γεγονυιαν των ιερων ασυλιαν κατακολουθη τοις προστεταγμενοις μηθενι επιτρεπειν παρα ταυτα τι επιτελειν ουδενι εφεσεως ουσης εισβιαζεσθαι εις τα ιερα ουδε τους ιερεις περισπαν ουδε τους αυτοθι καταφευγοντας εγβιαζεσθαι ουδ αλλο ουδεν αδικημα συντελεισθαι προς το ανεμποδιστως τα νομιζομενα τοις θεοις και τας υμων και των τεκνων θυσιας και σπονδας επιτελειν ανατεθηναι δε και στηλας λιθινας προ εκατερου ιερου κυκλω δι ων ενγραφησεται τα υφ υμων μεγιστοι βασιλεις προστεταγμενα εις το μηθεν παρα ταυτα επιτελεισθαι ιν ω πεφιλανθρωπημενος ευτυχειτε. απολλωνιωι γινεσθω ετους επειφ.
Eg. — Theadelphia (Batn Ihrīt) — 70 BC — SB 3.6236; Fayoum 2.114
 70 BC 